《怀仲弟用登》
明代·麦应中

忆别池塘秋又过，王孙春草竟如何。鸰原落日迷芳杜，雁浦西风怨绿莎。

梦里青山空落泪，愁中白石共谁歌。故园好为栽松菊，野兴年来五岳多。

作者简介：麦应中，初名来牟，字孺时。东莞人。明神宗万历元年（一五七三）举人。官江西抚州推官，迁广西河池州知州。有《雪洞稿》。清温汝能《粤东诗海》卷三六、民国张其淦《东莞诗录》卷一五有传。